13-vuotissyntymäpäiviään viettänyt poika kuoli öisessä puukotuksessa.

Floridan Palm Beach Post kertoo 17-vuotiaan Corey Johnsonin puukottaneen kahta 13-vuotiasta ja heidän äitiään. Yksi 13-vuotias kuoli. Johnson oli ollut yökylässä heidän luonaan. Häntä syytetään murhasta ja kahdesta murhayrityksestä.

Johnson on tunnustanut teot. Hän sanoo heränneensä neljän aikaan aamulla kaverinsa luota ja päättäneensä tappaa kaverin äidin, kaverin ja toisen 13-vuotiaan heidän nukkuessaan.

Toisen 13-vuotiaan sanotaan pilkanneen Johnsonin islamilaista uskoa. Toinen oli sanonut julkkiksia ”jumaliksi”. Tämä oli järkyttänyt Johnsonin uskoa.

Puukottaja kertoo aiemmin lukeneensa Koraania saadakseen rohkeutta suorittaa aikeensa. Hän oli puukottanut ensimmäistä uhriaan, äitiä, yli kymmenen kertaa ja avuksi tullutta 13-vuotiasta yli 20 kertaa.